Astri Aas-Hansen

Astri Aas-Hansen (født 1970) er en norsk jurist og politiker fra Arbeiderpartiet som fra 4. februar 2025 er justis- og beredskapsminister i Jonas Gahr Støres regjering. 

Hun var statssekretær i Justisdepartementet fra 2005 til 2013. I 2019 ble hun nestleder i EOS-utvalget,https://eos-utvalget.no/stortingets-presidentskap-har-innstilt-nye-medlemmar-til-eos-utvalet/ og leder i 2021.

 Biografi 

 Oppvekst og utdannelse 
Aas-Hansen er oppvokst i Lillesand i Agder og utdannet jurist fra Universitetet i Oslo.

 Advokat og politiker 
I perioden 2002–2017 jobbet hun som advokat i advokatfirmaet Elden DA, hvor hun ble partner i 2005. Hun var Erling Havnås forsvarer i rettssaken etter NOKAS-ranet.

Hun har bred erfaring fra Arbeidernes ungdomsfylking og Arbeiderpartiet. I perioden 2002–2004 var hun nestleder i Arbeiderpartiets kvinnebevegelse og møtte blant annet i partiets sentralstyre. Fra 1995 til 2002 var Aas-Hansen politisk rådgiver for partiets stortingsgruppe.

I 2005 ble Aas-Hansen politisk rådgiver for justisminister Knut Storberget og i 2007 etterfulgte hun Anne Rygh Pedersen som statssekretær i samme departement, før hun gikk tilbake til Elden advokatfirma etter Stortingsvalget 2013.

 Dommer 
I 2017 ble hun tingrettsdommer i Oslo tingrett.

Fra 2019 ble Aas-Hansen valgt som nestleder i Stortingets kontrollutvalg for etterretnings-, overvåknings- og sikkerhetstjenesten (EOS-utvalget), og fra 1. juli 2021 overtok hun som leder av utvalget.

Fra 2020 til 2022 var hun medlem av Koronakommisjonen

 Referanser 

 Eksterne lenker 

 Regjeringen.no om Astri Aas-Hansen

Kategori:Ap-statsråder
Kategori:Statsråder i Regjeringen Støre
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Politiske rådgivere fra Arbeiderpartiet
Kategori:Norske advokater
Kategori:Norske dommere